stanford-oval/wikipedia huggingface dataset:
נבחרת ניגריה בכדורגל נשים
כל אליפויות אפריקה

1991 -  מקום ראשון
1995 -  מקום ראשון
1998 -  מקום ראשון
2000 -  מקום ראשון
2002 -  מקום ראשון
2004 -  מקום ראשון
2006 -  מקום ראשון
2008 -  מקום שני
2010 -  מקום ראשון
2012 - מקום רביעי
2014 -  מקום ראשון
2016 -  מקום ראשון
2018 -  מקום ראשון
שחקניות מפורסמות

מרסי אקידה
פלורנס אומגבמי
הערות שוליים

↑  דירוג לנבחרות לאומיות נשים באתר פיפ"א
1 2  החל מיולי 2003 - אז החל דירוג פיפ"א לנבחרות נשים בכלל
מספר משולשי

ששת המספרים המשולשיים הראשונים
בתורת המספרים, מספר טבעי  \ T נקרא מספר משולשי אם אפשר לסדר  \ T עצמים בצורת משולש שווה-צלעות. המספרים המשולשיים הראשונים הם 1, 3, 6, 10, 15, 21, 28, 36, 45. ישנם אינסוף מספרים משולשיים.
המספר המשולשי ה-n-י מסומן  \ T_{n}, והוא שווה לסכום כל המספרים הטבעיים מ-1 עד n. הסיבה לכך היא שכדי לבנות משולש שווה-צלעות שאורך צלעו הוא n, מסדרים n עצמים בשורה, מעליהם n-1 עצמים בשורה, וכן הלאה עד הקדקוד הכולל עצם אחד.
נוסחה מפורשת

ישנה נוסחה מפורשת הנותנת את המספרים המשולשיים:  \ T_{n}={\frac {n(n+1)}{2}}. אל נוסחה זו ניתן להגיע בדרכים רבות. הנוסחה הייתה ידועה כבר לפיתגורס במאה ה-6 לפנה"ס.
נוסחה מפורשת > הוכחה באמצעות סכום סדרה חשבונית

הדרך הידועה ביותר להוכחת הנוסחה היא בעזרת הנוסחה הידועה לסכום סדרה חשבונית.  \ T_{n} הוא סכום סדרה בת n איברים שאיברה הראשון הוא 1 והפרשה 1. לכן לפי הנוסחה:
אגדה ידועה מספרת שכאשר גאוס היה בן 7, הטיל עליו מורהו את המטלה לסכום את כל המספרים מ-1 עד 100 (כלומר לחשב את  \ T_{100}). תוך שניות מעטות הדהים גאוס את המורה והגיע לתשובה, 5050. גאוס הבין כי ניתן לסדר את המספרים בזוגות: 1+100, 2+99, 3+98... וכן הלאה, כך שישנם  \ {\tfrac {100}{2}} זוגות שסכומם 101. כלומר:
הטיעון של גאוס מחשב למעשה כל סדרה חשבונית.
נוסחה מפורשת > הוכחה קומבינטורית

n+1 מכרים נפגשים במסיבה. כל אחד לוחץ פעם אחת את היד לכל אחד אחר במסיבה. כמה לחיצות ידיים היו במסיבה? (בניסוח פורמלי יותר, כמה קשתות יש בגרף שלם עם n+1 צמתים?) נספור אותם באופן הבא: נבחר איש ראשון. ישנם n אנשים אחרים במסיבה שלכל אחד מהם לחץ את היד. נספור n לחיצות ונוציא את האיש הראשון מהמסיבה. נבחר איש שני. נשארו n-1 אנשים במסיבה שלכל אחד מהם הוא לוחץ את היד. נספור עוד n-1 לחיצות ונוציא את האיש השני מהמסיבה. לאיש השלישי יישארו רק n-2 לחיצות. נספור אותן ונוציאו, וכן הלאה, עד שנגיע לאיש האחרון במסיבה שיוותרו לו 0 לחיצות לבצע. בסך הכל קיבלנו שמספר לחיצות הידיים הוא:
מצד שני ישנה דרך חכמה יותר לספור לחיצות ידיים. מעקרון הכפל יש  (n+1)^{2} זוגות אפשריים של אנשים במסיבה. אולם בדרך זו גם ספרנו אנשים שהם זוג של עצמם. יש n+1 זוגות כאלו (אחד לכל איש) ולכן יש  (n+1)^{2}-(n+1) זוגות אפשריים שכוללים שני אנשים שונים. נשים לב כי ספרנו פעמיים כל זוג. פעם אחת את הזוג פלוני-אלמוני ופעם נוספת את הזוג אלמוני-פלוני. מכאן שכדי לקבל את מספר הזוגות האמיתי יש לחלק ב-2. כעת קיבלנו את מספר הזוגות האמיתי שהוא:
 {\frac {(n+1)^{2}-(n+1)}{2}}={\frac {n(n+1)}{2}}
זהו גם מספר לחיצות הידיים, שכן כל זוג לוחץ ידיים פעם אחת בדיוק.
מכיוון ששתי הדרכים לספור לחיצות ידיים צריכות לתת תוצאה זהה, קיבלנו שוויון בין התוצאה בשיטה הראשונה לתוצאה בשיטה השנייה. לכן:
הבעיה של מציאת מספר הזוגות האפשריים מתוך קבוצה עם n+1 עצמים היא מקרה פרטי של בעיה כללית יותר של מציאת מספר הקבוצות בנות k עצמים מתוך קבוצה עם m עצמים. תוצאה בסיסית בקומבינטוריקה קובעת שמספר הדרכים לבחור k עצמים מתוך קבוצה של m עצמים נתונה על ידי המקדם הבינומי  {\tbinom {m}{k}} (הוכחה לכך נתונה כאן). ובפרט מספר הדרכים לבחור זוגות מתוך קבוצה של n+1 איברים היא  {\tbinom {n+1}{2}}.
לכן כל מספר משולשי שווה למקדם הבינומי הנ"ל. בעזרת הנוסחה לחישוב מקדם בינומי נקבל את הנוסחה למספר משולשי:
נוסחה מפורשת > הוכחה גאומטרית

מספר משולשי נתון גם על ידי נוסחת הנסיגה  \ T_{n}=T_{n-1}+n. הצידוק לנוסחה פשוט:  \ T_{n-1} הוא סכום המספרים מ-1 עד n-1. כדי לקבל ממנו את  \ T_{n} שהוא סכום המספרים מ-1 עד n, כל מה שיש לעשות הוא להוסיף את n.
ההבחנה הבאה היא שמתקיימת הזהות  \ T_{n}+T_{n-1}=n^{2}, שיש לה צידוק גאומטרי פשוט המודגם באיור (ככל הידוע, הראשון שהבחין בזהות הוא ניקומאכוס בן המאה ה-1).
| 0 | 1 | 2 | 3 | 4 |
| --- | --- | --- | --- | --- |
|  \ T_{4}+T_{3}=4^{2} =  \ 10+6=16 |  |  |  \ T_{5}+T_{4}=5^{2} =  \ 15+10=25 |  |
כפי שמודגם באיור, את  \ T_{n} ואת  \ T_{n-1} ניתן לסדר כשני משולשים שמשלימים זה את זה כך שהם יוצרים ריבוע עם צלע באורך n.
כעת ניתן להסיק את הנוסחה למספר משולשי:
נעביר את n אגף ונחלק ב-2:
נוסחה מפורשת > הוכחה באינדוקציה

בעזרת נוסחת הנסיגה  \ T_{n}=T_{n-1}+n ניתן להוכיח באינדוקציה מתמטית את הנוסחה למספר משולשי בקלות. לעיתים קרובות הדבר ניתן כדוגמה פשוטה לשימוש בשיטה.
בסיס האינדוקציה מתקיים:  \ T_{1}={\frac {1(1+1)}{2}}=1.
נניח כי  \ T_{n-1}={\frac {(n-1)n}{2}} ונוכיח כי  \ T_{n}={\frac {n(n+1)}{2}}:
וההוכחה הושלמה.
נוסחה מפורשת > הוכחה באמצעות אלגברה ליניארית

נסמן ב- \ M_{n}(F) את מרחב המטריצות הריבועיות מסדר n על n מעל שדה (ממאפיין שונה מ-2). נסמן ב- V את קבוצת המטריצות הסימטריות וב- W את קבוצת המטריצות האנטי-סימטריות. קל לראות ש- V ו- W הם תת-מרחבים של  \ M_{n}(F).
מטריצה סימטרית נקבעת על פי הערכים שהיא מקבלת במשולש על ומעל האלכסון הראשי ואילו מטריצה אנטי-סימטרית נקבעת על פי הערכים שהיא מקבלת במשולש מעל (ולא על) האלכסון הראשי. לכן  \dim V=T_{n} ו- \dim W=T_{n-1}.
המטריצה היחידה שהיא גם סימטרית וגם אנטי-סימטרית היא מטריצת האפס. כמו כן, כל מטריצה  A ניתן לבטא כסכום של מטריצה סימטרית עם מטריצה אנטי-סימטרית כך:
לכן  \ M_{n}(F) הוא סכום ישר של שני המרחבים:
אם נעבור למשוואת הממדים נקבל:
ומכאן נמשיך כמו בהוכחה הגאומטרית.
תכונות

מאות תכונות שונות של מספרים משולשיים נחקרו במהלך השנים. להלן כמה תכונות מרכזיות:
מספרים משולשיים הם מקרה פרטי של מספרים מצולעים – מספרים שניתן לסדרם בצורת מצולע משוכלל.
לפי הנוסחה למספרים משולשיים, לכל מספר משולשי  \ T_{n} מתקיים ש- \ 8T_{n}+1=(2n+1)^{2} הוא מספר ריבועי. גם ההפך נכון. אם מספר  \ 8k+1 הוא מספר ריבועי, אז k הוא מספר משולשי. זאת משום ש- \ 8k+1 אי-זוגי, ולכן השורש שלו אי-זוגי, ומכאן שקיים n כך ש- \ 8k+1=(2n+1)^{2}=8T_{n}+1.
ההפרש בין המספר המצולע ה-n-י מסדר s (זה המתאים למצולע עם s צלעות) למספר המצולע ה-n-י מסדר s-1 הוא המספר המשולשי  \ T_{n-1}. הזהות  \ n^{2}-T_{n}=T_{n-1} היא מקרה פרטי של הזהות הכללית.
יש אינסוף מספרים משולשיים שהם גם ריבועים, ואלו נקראים מספרים משולשיים ריבועיים. הדוגמה הקטנה ביותר, מלבד 1, היא 36.
סכום n המספרים המשולשיים הראשונים נקרא המספר הארבעוני ה-n-י, שכן ניתן לסדר את המשולשים במרחב התלת־ממדי זה על גבי זה כך שנוצר ארבעון (פירמידה משולשת). ישנה נוסחה מפורשת למספרים ארבעוניים:
לפי משפט ניקומאכוס מתקיימת הזהות המפתיעה:
כל מספר משוכלל זוגי הוא מספר משולשי. אוילר הוכיח כי כל מספר משוכלל זוגי הוא מהצורה  \ T_{M_{p}}={\frac {M_{p}(M_{p}+1)}{2}}=2^{p-1}(2^{p}-1), כאשר  \ M_{p} הוא מספר מרסן ראשוני.
במשולש פסקל כל המספרים המשולשיים מופיעים באלכסון השלישי (מימין ומשמאל). תכונה זו נובעת מההצגה של המספרים המשולשיים כמקדמים בינומיים.
מתוך הנוסחה למספרים משולשיים מוכיחים את הזהויות:
\ T_{n+m}=T_{n}+T_{m}+nm
\ T_{nm}=T_{n}T_{m}+T_{n-1}T_{m-1}
הסכום האינסופי של כל המספרים ההופכיים של מספרים משולשיים שווה ל-2. זאת מכיוון שניתן להפוך אותו לטור טלסקופי שמתכנס ל-2:
הצגת מספר כסכום של מספרים משולשיים

ב-10 ביולי 1796 המתמטיקאי הגרמני קרל פרידריך גאוס הוכיח כי כל מספר טבעי ניתן להציג כסכום של שלושה מספרים משולשיים או פחות. הוא ציין הישג זה ביומנו בהערה תמציתית ומפורסמת: "ΕΥΡΗΚA! ∆ + ∆ + ∆ = num".
תוצאה זו מתקבלת בקלות בהסתמך על תוצאה חשובה נוספת שהוכיחו לגראנז' (ב-1798) וגאוס עצמו (ב-1801) – כל מספר שאינו מהצורה  \ 4^{k}(8m+7) הוא סכום של שלושה ריבועים או פחות.
נציג את  \ n כסכום של שלושה מספרים משולשיים. ראשית נבחין כי  \ 8n+3 אינו מהצורה הבעייתית, כי  4^{k}(8m+7)\equiv 0,4,7\not \equiv 3{\pmod {8}}. נציג אותו כסכום של שלושה ריבועים  \ 8n+3=a^{2}+b^{2}+c^{2} (חלקם אולי 0). נבחן את השוויון מודולו 4. 0 ו-1 הם השאריות הריבועיות מודולו 4, כלומר  \ x^{2}\equiv 0,1{\pmod {4}}. מצד שני  \ a^{2}+b^{2}+c^{2}=8n+3\equiv 3{\pmod {4}}. לכן בהכרח  \ a^{2}\equiv b^{2}\equiv c^{2}\equiv 1{\pmod {4}}. כלומר  \ a,b,c כולם אי-זוגיים. לכן לפי התכונה שהוכחה קודם, קיימים  \ i,j,k כך ש- \ 8T_{i}+1=a^{2},8T_{j}+1=b^{2},8T_{k}+1=c^{2} (לשם הנוחות מגדירים  \ T_{0}=0). נציב בשוויון ונקבל:
וקיבלנו את ההצגה המבוקשת. במקרים בהם אחד המספרים בהצגה הוא  \ T_{0}=0, ניתן להיפטר ממנו, ולקבל הצגה עם פחות משלושה מחוברים.
משפט המספרים המצולעים שהוכיח קושי ב-1813 הוא הכללה מרחיקת לכת של התוצאה האחרונה. המשפט קובע שכל מספר טבעי ניתן להצגה כסכום של s מספרים מצולעים מסדר s. התוצאה של גאוס היא המקרה s=3, ואילו משפט ארבעת הריבועים של לגראנז' הוא המקרה s=4.
ראו גם

עצרת (מתמטיקה) – האנלוג הכפלי של מספרים משולשיים
טור המספרים הטבעיים
בגרף שלם עם 7 צמתים יש  T_{6} קשתות
נבחרת ניו זילנד בכדורגל נשים

נבחרת ניו זילנד בכדורגל נשים מייצגת את ניו זילנד בתחרויות כדורגל נשים בינלאומיות ומנוהלת על ידי התאחדות הכדורגל של ניו זילנד.
היסטוריה

משחקה הראשון של הנבחרת התקיים ב-1975 במסגרת אליפות אסיה הראשונה, שבסופה היא אף זכתה בגביע. הייתה זו הפעם היחידה שניו זילנד השתתפה באליפות אסיה ולא באליפות אוקיאניה.
הנבחרת העפילה ארבע פעמים לגביע העולם, אך מעולם לא ניצחה משחק במהלכו ומעולם לא הצליחה לעבור את שלב הבתים. כמו כן, הנבחרת השתתפה פעמיים בטורניר הכדורגל של המשחקים האולימפיים - בייג'ינג 2008 ולונדון 2012 (בו הגיעה עד רבע הגמר).
בעבר, התחרתה ניו זילנד על תוארה ב-OFC עם נבחרת אוסטרליה. היא זכתה באליפות אוקיאניה בשנים 1983 ו-1991, ואילו אוסטרליה זכתה בה בשנים 1994, 1998 ו-2003. עם זאת, עקב מעברה של נבחרת אוסטרליה לקונפדרציית הכדורגל של אסיה ב-2006, הפכה ניו זילנד לנבחרת המובילה ביבשת וזכתה בכל אליפויות אוקיאניה שהתקיימו מאז (למעט ב-2022 אז לא לקחה חלק).
הדירוג הנוכחי של נבחרת ניו זילנד  ברשימת הדירוג של פיפ"א, הוא המקום ה-31 בעולם, נכון ל-16 באוגוסט 2024, ירידה של 3 נקודות לעומת ניקוד קודם. דירוג השיא 16 נמדד לראשונה בדצמבר 2013, והדירוג הכי נמוך 31 נמדד לראשונה באוגוסט 2024.
כל גביעי העולם

1991 - שלב הבתים
1995 עד 2003 - לא העפילה
2007 עד 2023 - שלב הבתים
כל אליפויות אוקיאניה

1983 -  מקום ראשון
1986 -  מקום שלישי
1989 -  מקום שני
1991 -  מקום ראשון
1994 -  מקום שני
1998 -  מקום שני
2003 -  מקום שני
2007 -  מקום ראשון
2010 -  מקום ראשון
2014 -  מקום ראשון
2018 -  מקום ראשון
2022 - לא השתתפה
הערות שוליים

↑  דירוג לנבחרות לאומיות נשים באתר פיפ"א
1 2  החל מיולי 2003 - אז החל דירוג פיפ"א לנבחרות נשים בכלל
משחק אסטרטגיה מקוון מרובה משתתפים בזמן אמת

משחק אסטרטגיה מקוון מרובה משתתפים בזמן אמת (באנגלית: Massively multiplayer online real-time strategy game, או בקיצור MMORTS) הוא תת-ז'אנר של ז'אנר משחקי האסטרטגיה אשר משלב אלמנטים מהז'אנר אסטרטגיה בזמן אמת ומהז'אנר משחק רשת מרובה משתתפים ומאפשר לאלפי שחקנים להיות מחוברים לעולם המשחק בו זמנית ולקיים אינטראקציה זה עם זה בעולם הווירטואלי של המשחק.
במשחקי MMORTS השחקנים בדרך כלל מגלמים שליטים אשר צריכים לשולט בהיבטים שונים של ציוויליזציה מסוימת, כמו ניהול משאבים, פיתוח טכנולוגיות, אסטרטגיה צבאית ודיפלומטיה, תוך שהם מתחרים או משתפים פעולה עם אלפי שחקנים אחרים בעולם משחק אשר ממשיך להתפתח כל העת, גם כאשר השחקן לא מחובר למשחק. לעיתים רבות המשחקים בתת-הסוגה הם מסוג מדע בדיוני או פנטזיה.
משחקיות

במשחקים בתת-הסוגה השחקנים בדרך כלל ממוקדים בבנייה ובניהול של ערים, אימפריות או ציוויליזציות וירטואליות, ועוסקים בין היתר באיסוף משאבים טבעיים, בונים מבנים, מאמנים יחידות צבאיות, מפתחים טכנולוגיות חדשות ולוקחים חלק בקרבות נגד שחקנים אחרים או דמויות שאינם שחקנים. בניגוד למשחקים בז'אנר של משחקי אסטרטגיה בזמן אמת, משחקי MMORTS מתרחשים בעולם מקוון אשר ממשיך להתקיים ולהתפתח כל העת, גם כאשר השחקן לא מחובר למשחק.
במשחקים רבים בתת-הסוגה ניתן לצבור במהלך המשחק פריטים ומטבעות וירטואליים בעלי ערך מוחשי עבור השחקנים. בנוסף, בחלק מהמשחקים הללו ישנה גם את האפשרות לעסוק במסחר של סחורות והם כוללים אף סימולציה של שוקי מניות. הפיצ'רים הללו מאפשרים לשחקנים לעסוק באסטרטגיות פיננסיות מורכבות יחסית במהלך המשחק.
ראו גם

כלכלה וירטואלית
עולם וירטואלי
הערות שוליים

↑  Laurel, Brenda (1991). Computers As Theatre (2nd ed.). Pearson Education. p. 121. ISBN 9780321918628. נבדק ב-11 בפברואר 2014. {{cite book}}:  (עזרה)
↑  Tomei, Lawrence (16 בנובמבר 2009). Lexicon of Online and Distance Learning. R&L Education. p. 157. ISBN 9781607092858. נבדק ב-11 בפברואר 2014. {{cite book}}:  (עזרה)
| סוגות משחקי וידאו |
| --- | --- | --- |
| משחקי פעולה | משחק מכות (Hack and slash) • משחק לחימה • משחק פלטפורמה (משחק ריצה אינסופית) • משחק יריות (משחק ירי בגוף ראשון • Shoot 'em up • משחק יריות טקטי • משחק ירי בגוף שלישי • משחק באטל רויאל) |  |
| משחקי פעולה-הרפתקאות | משחק דמוי GTA • משחק התגנבות • משחק מטרוידבניה • משחק הישרדות-אימה |  |
| משחקי הרפתקה | משחק הרפתקאות גרפי • משחק הרפתקאות מבוסס טקסט • סרט אינטראקטיבי • רומן חזותי |  |
| משחקי תפקידים | משחק פעולה-תפקידים • Dungeon crawler • משחק תפקידים המוני ברשת • משחק תפקידים טקטי |  |
| משחקי אסטרטגיה | משחק אסטרטגיה בזמן אמת (הגנת מגדלים) • משחק אסטרטגיה מבוסס תורות • 4X • משחק ארטילריה ממוחשב • משחק זירת קרב מרובת משתתפים • משחק אסטרטגיה מקוון מרובה משתתפים בזמן אמת • משחק טקטיקה בזמן אמת • משחק טקטיקה מבוסס תורות • משחקי מלחמה ממוחשבים |  |
| משחקי סימולציה | סימולציות ניהול ובנייה (משחקי בניית ערים) • סימולציות חיים (סימולציות חברתיות • חיות מחמד וירטואליות) • משחק אלוהות • משחק ספורט ממוחשב • משחקי סימולציית כלי רכב (סימולציות טיסה • סימולציות טיסה בחלל • סימולציות מרוצים • משחקי מרוצי קארטינג • סימולציות רכבות) |  |
| סוגות אחרות | משחק חשיבה • משחק חינוכי • משחק התעמלות  • משחק וידאו מוזיקלי • משחק חברה ממוחשב • משחק שולחן ממוחשב |  |
| כללי | היסטוריה של משחקי הווידאו • משחק וידאו לשחקן יחיד • משחק מרובה משתתפים (Co-op • PVP) • משחק קונסולה • משחק מחשב • משחק ארקייד • משחק מובייל • משחק וידאו המבוסס על מיקום גאוגרפי • משחק מציאות מדומה • משחק רשת (משחק דפדפן • משחק רשת מרובה משתתפים • משחק רשת חברתית) • משחק מבוסס טקסט • משחק גלילה צדדית • משחקי עולם פתוח • משחק אינדי |  |
מצלמת רשת

מצלמת אינטרנט של חברת Creative
מצלמת אינטרנט של SpaceCam
מצלמת אינטרנט ב- Sumburgh Head (שטלנד) הצופה אל צוק שמורת הציפורים
מצלמת רשת (או מצלמת אינטרנט) היא מצלמת זמן אמת, אשר ניתנת לצפייה באמצעות ה-World Wide Web, מסרים מיידיים או תוכנת צפייה ייעודית. באופן כללי, מצלמה דיגיטלית השולחת תמונות לשרת אינטרנט, בין אם ברציפות ובין אם באופן מרווחי.
מצלמת רשת היא גם שמה של סדרת מצלמות וידאו אשר מתחברות ישירות למחשב למטרות שיחות וידאו דרך האינטרנט.
היסטוריה

מצלמת הרשת הראשונה כוונה אל מכונת הקפה  במחלקת מדעי המחשב באוניברסיטת קיימברידג'. המצלמה כוונה אל מכונת הקפה על מנת לחסוך לאנשים העובדים בבניין את האכזבה של להגיע לחדר ולמצוא את מכונת הקפה ריקה. מצלמת רשת זו התחילה את פעילותה המקוונת בנובמבר 1993, וסיימה אותה לאחר שכובתה סופית ב-22 באוגוסט 2001. עדיין ניתן לצפות בתמונה האחרונה שנלכדה על ידי המצלמה באתר הבית של מצלמת הרשת.
מצלמת רשת מפורסמת נוספת היא המצלמה של ג'ני שצילמה את עצמה החל משנת 1996.
שימוש

בדומה לטכנולוגיות חדשות רבות אחרות, מצלמות הרשת מצאו את דרכן לאימוץ מסחרי מוקדם ולהתקדמות טכנולוגית מסחררת על ידי התעשייה הפורנוגרפית. לתעשיית הפורנוגרפיה נדרשה תמונות "חיות" ועל כן הם פנו למפתח הולנדי אשר הוביל את תחילת השימוש במצלמת רשת בזמן אמת, אשר זמינה גם כיום בצורות שונות.
בתחילה טכנולוגיה זו שימשה ועידות וידאו פרטיות, אך מהר מאוד היא הגיעה לאינטרנט בה משתמשים בכל רחבי העולם השתמשו בטכנולוגיה זו על מנת לצפות במצלמות רשת של משתמשים אחרים. בעוד הצירוף "מצלמת רשת" משמשת, בין השאר, לתיאור טכנולוגיה זו, המילה "רשת" מוחלפת לעיתים בשם הקטגוריה של הווידאו המצולם (כגון "מצלמת פורנו").
תפוצה

כיום ישנן אלפי מצלמות רשת המספקות תמונות בזמן אמת של בתים, משרדים ומבנים אחרים. כמו כן, ישנן מצלמות המאפשרות צפייה מקיפה בזמן אמת בערים ואזורים כפריים. תמונות המגיעות מלוויינים מגיעות אף הן לאינטרנט. ישנן מצלמות רשת המשמשות לניטור של תנועה בכבישים (עם מצלמת תנועה), מזג אוויר (מצלמת מזג אוויר) ואפילו הרי געש (מצלמת הרי געש).
בעוד שיכולות מצלמת הרשת צורפו לתוכנות המסרים המיידיים כגון Yahoo Messenger,‏ Google Talk,‏ AOL Messenger,‏ MSN Messenger ו-ICQ, כך החלו המשתמשים לקיים שיחות וידאו אחד-לאחד דרך האינטרנט. כיום ישנם מיליוני משתמשים ברחבי העולם המשתמשים בתוכנות אלו למטרה זו.
אבטחה

בשל החיבור הקבוע של המצלמה לרשת האינטרנט, קיימת סכנה שסוס טרויאני מתוך המחשב יאפשר למשתמשים לא מורשים גישה וצפייה דרך המצלמה. לכן מומחי אבטחה ממליצים, בין השאר, למשתמשים לכסות את מצלמות הרשת שלהם.
בתחילת 2005, פורסם בפורום אינטרנטי, שניתן לנצל את כוחם של מנועי החיפוש על מנת לאתר מאות מצלמות רשת פרטיות ברחבי העולם, שאינן מאובטחות כראוי, וניתן לצפות דרכן ללא סיסמה או זיהוי כתובת IP.
ראו גם

מצלמת וידאו
מצלמה דיגיטלית
Cheese (תוכנה)
הערות שוליים

↑  ynet, ראש ה-FBI: כסו את מצלמות הרשת שלכם, באתר ynet, 15 בספטמבר 2016
↑  קווין פאולסן, גוגל חושפת מצלמות מעקב, באתר The Register
| --- | --- |
בקרת זהויות :  GND: 7529544-1
נבחרת צ'כיה בכדורגל חופים

הנבחרת הלאומית של צ'כיה בכדורגל חופים מייצגת את צ'כיה בתחרויות כדורגל חופים בינלאומיות ונמצאת בפיקוחה של התאחדות הכדורגל הצ'כית.
הסגל הנוכחי

סגל נכון לאליפות אירופה בכדורגל חופים 2018
מאמן: צ'כיה מרטין צ'לופה
שיא תחרותי > מוקדמות גביע העולם בכדורגל חופים (אופ"א)

| מאזן מוקדמות גביע העולם בכדורגל חופים> שנה | מאזן מוקדמות גביע העולם בכדורגל חופים> סיבוב | מאזן מוקדמות גביע העולם בכדורגל חופים> משחקים | מאזן מוקדמות גביע העולם בכדורגל חופים> ניצחונות | מאזן מוקדמות גביע העולם בכדורגל חופים> ניצחונות בהארכה | מאזן מוקדמות גביע העולם בכדורגל חופים> ניצחונות בפנדלים | מאזן מוקדמות גביע העולם בכדורגל חופים> הפסדים | מאזן מוקדמות גביע העולם בכדורגל חופים> שערי זכות | מאזן מוקדמות גביע העולם בכדורגל חופים> שערי חובה | מאזן מוקדמות גביע העולם בכדורגל חופים> הפרש שערים | מאזן מוקדמות גביע העולם בכדורגל חופים> נקודות |
| --- | --- | --- | --- | --- | --- | --- | --- | --- | --- | --- |
| ספרד 2008 | - | 5 | 2 | 1 | 0 | 2 | 19 | 23 | 4- | 8 |
| ספרד 2009 | - | 3 | 1 | 0 | 0 | 2 | 14 | 20 | 6- | 3 |
| איטליה 2011 | - | 3 | 1 | 0 | 0 | 2 | 14 | 18 | 4- | 3 |
| רוסיה 2013 | - | 4 | 2 | 0 | 0 | 2 | 18 | 17 | 1+ | 6 |
| איטליה 2015 | - | 3 | 1 | 0 | 0 | 2 | 6 | 18 | 12- | 3 |
| איטליה 2017 | - | 7 | 3 | 0 | 0 | 4 | 22 | 34 | 12- | 9 |
| רוסיה 2019 | שלב הבתים | 3 | 0 | 0 | 0 | 3 | 5 | 16 | 11- | 0 |
| סך הכל | 7/7 | 28 | 10 | 1 | 0 | 17 | 98 | 146 | 48- | 32 |
הישגים

אליפות אירופה בכדורגל חופים
מקום שישי (1): 2008
נבחרת קוריאה הדרומית בבייסבול

| --- | --- |

 מידע כללי
 דירוג WBSC (18 בספטמבר 2024):  6      
  - ניקוד:  3,680
נבחרת קוריאה הדרומית בבייסבול (בקוריאנית: 대한민국 야구 국가대표팀) היא נבחרת הבייסבול לגברים המייצגת את קוריאה הדרומית בתחרויות בינלאומיות. הדירוג הנוכחי של נבחרת קוריאה הדרומית ברשימת הדירוג של WBSC לנבחרות בייסבול של גברים, הוא המקום ה-6 בעולם, נכון ל-18 בספטמבר 2024, ללא שינוי לעומת דירוג קודם.. באולימפיאדת בייג'ינג (2008) זכתה הנבחרת במדליית זהב.
הערות שוליים

↑  דירוג לנבחרות בייסבול של גברים באתר WBSC
ערך זה הוא קצרמרבנושא בייסבול ובנושא קוריאה הדרומית. אתם מוזמנים לתרום לוויקיפדיה ו.
משחק בצורה גרפית

בתורת המשחקים, הצורה המקובלת לייצוג משחק היא על ידי משחק בצורה תכסיסית. ייצוג בצורה גרפית הוא ייצוג אלטרנטיבי למשחק, אשר מיטיב לנצל תכונות מבניות של האינטראקציה בין השחקנים. הייצוג בצורה הגרפית תמציתי יותר מהייצוג בצורה התכסיסית במקרים בהם התועלות של השחקנים תלויות רק במספר מצומצם של שחקנים אחרים, ולא בכל יתר השחקנים במשחק.
מודל פורמלי

משחק בצורה גרפית מיוצג על ידי גרף לא מכוון  G. כל שחקן מתאים לקודקוד בגרף, ויש קשת  (i,j) בגרף אם התועלת של שחקן  i תלויה באופן ישיר בפעולתו של שחקן  j. בנוסף, לכל שחקן  i מוגדרת פונקציה  u_{i}:\{1\ldots m\}^{d_{i}+1}\rightarrow \mathbb {R} , כאשר  d_{i} היא דרגת קודקוד השחקן בגרף. פונקציה זו מתאימה ערך, הנקרא תועלת, לכל קומבינציה של בחירת אסטרטגיות של שחקן  i  וכל שכניו.
גודל הייצוג

באופן כללי, גודל הייצוג של משחק בין  n שחקנים שלכל אחד  מהם  m אסטרטגיות הוא  (O(m^{n}. בצורה גרפית, גודל הייצוג יהיה  (O(m^{d} כאשר  d הוא הדרגה המקסימלית בגרף. 
עבור  d\ll n קיבלנו ייצוג שגודלו קטן יותר באופן משמעותי.
דוגמה

נסתכל על מקרה בו כל שחקן תלוי רק בעצמו ובשכן יחיד.
הדרגה המקסימלית בגרף היא 1, ונוכל לייצג את המשחק על ידי  n טבלאות (פונקציות), כל אחד בגודל  m^{2}. גודל הייצוג הכולל יהיה  nm^{2}. גודל הייצוג בצורה התכסיסית הוא  (O(m^{n}, ואכן יש כאן הקטנה משמעותית של כמות המידע שנצטרך.
מציאת שיווי משקל נאש

באופן כללי בעיית מציאת שיווי משקל נאש עבור משחק נתון דורשת זמן חישוב אקספוננציאלי בגודל הייצוג.

 ניתן להראות שאם הגרף  G הוא עץ, הבעיה ניתנת לפתרון בזמן יעיל (פולינומי בגודל הייצוג), למשל על ידי אלגוריתם תכנות דינמי שמתחיל על ידי מציאת שיווי משקל בעלים, ומטפס במעלה העץ.

במקרה הכללי, אם הדרגה המקסימלית היא 3 או יותר, ניתן להראות שהבעיה היא NP-שלמה.
ראו גם

מונחים בתורת המשחקים
משחק בצורה תכסיסית
נבחרת ניגריה בכדורסל נשים

| --- | --- |
ניגריה
 מידע כללי
 השתייכות:  אפריקה
 דירוג פיב"א (26 באוגוסט 2024):  8       ‎+4‏
  - ניקוד פיב"א:  631.0
 אתר רשמי
 
 גביע העולם בכדורסל נשים
 הופעות:  2 (הראשונה ב-2018)
 המשחקים האולימפיים
 הופעות:  3 (הראשונה ב-2004)
 אליפות אפריקה
 הופעות:  15 (הראשונה ב-1974)
 ההישג הטוב:  : 2003, 2005, 2017, 2019, 2021, 2023 : 1997, 2015
 
נבחרת ניגריה בכדורסל נשים היא נבחרת כדורסל הנשים המנוהלת על ידי פדרציית הכדורסל של ניגריה (NBBF). הדירוג הנוכחי של נבחרת ניגריה ברשימת הדירוג של פיב"א לנבחרות נשים, הוא המקום ה-8 בעולם, נכון ל-26 באוגוסט 2024, עלייה של 4 מקומות לעומת דירוג קודם. ניגריה נחשבת לאחת הנבחרות הטובות באפריקה, לאחר שזכתה שש פעמים באליפות אפריקה בכדורסל נשים, מהן ארבע רצופות (2017, 2019, 2021 ו-2023).
מאזן טורנירים > המשחקים האולימפיים

אתונה 2004 - מקום 11
טוקיו 2020 - מקום 11
פריז 2024 - מקום 8
מאזן טורנירים > גביע העולם

| שנה | שלב | מש' | נ' | ה' |
| --- | --- | --- | --- | --- |
1975 עד 2002: לא העפילה
| ברזיל 2006 | שלב הבתים | 5 | 0 | 5 |
2010 עד 2014: לא העפילה
| ספרד 2018 | רבע גמר | 7 | 3 | 4 |
אוסטרליה 2022: פרשה
| סה"כ | סה"כ | 12 | 3 | 9 |
מאזן טורנירים > אליפות אפריקה

| שנה | שלב | מק' | מש' | נ' | ה' |
| --- | --- | --- | --- | --- | --- |
1966 עד 1970: לא נרשמה
| תוניסיה 1974 | שלב הבתים | 5 | 5 | 3 | 2 |
1977 עד 1979: לא נרשמה
| סנגל 1981 | שלב הבתים | 7 | 4 | 1 | 3 |
1983 עד 1994: לא נרשמה
| קניה 1997 | חצי גמר | 3 | 6 | 4 | 2 |
2000: לא נרשמה
| מוזמביק 2003 | זכייה | 1 | 6 | 5 | 1 |
| ניגריה 2005 | זכייה | 1 | 5 | 2 | 3 |
| סנגל 2007 | רבע גמר | 5 | 8 | 6 | 2 |
| מדגסקר 2009 | רבע גמר | 5 | 8 | 4 | 4 |
| מאלי 2011 | חצי גמר | 4 | 8 | 4 | 4 |
| מוזמביק 2013 | רבע גמר | 6 | 8 | 3 | 5 |
| קמרון 2015 | חצי גמר | 3 | 8 | 6 | 2 |
| מאלי 2017 | זכייה | 1 | 8 | 8 | 0 |
| סנגל 2019 | זכייה | 1 | 5 | 5 | 0 |
| קמרון 2021 | זכייה | 1 | 5 | 5 | 0 |
| רואנדה 2023 | זכייה | 1 | 5 | 5 | 0 |
חוף השנהב 2025: העפילה
| סה"כ | 15/29 | 6 זכיות | 89 | 61 | 28 |
מאזן טורנירים > משחקי אפריקה

- 2003
- 2007, 2015
- 1978, 1995, 1999, 2011
הערות שוליים

↑  ניגריה, באתר פיב"א
↑  דירוג לנבחרות לאומיות נשים באתר פיב"א
↑  FIBA decision on Nigeria's participation in the FIBA Women's Basketball World Cup 2022, פיב"א, ‏2 ביוני 2022
משפחת סטרימייטיס

ורוניקה סטרימייטיס  (? – 4 יולי 1981), סטניסלובס סטרימייטיס (? – 16 פברואר 1966) ובתם מילדה (Mildei) פוטנאניי (13 פברואר 1933 – ?) היו משפחת איכרים ליטאים שחיו בכפר ז'צ'קאלניי. בזמן מלחמת העולם השנייה הם פעלו למען הצלת יהודים ולכן הוכרו כחסידי אומות העולם על ידי ארגון "יד ושם".
לפני מלחמת העולם השנייה

משפחת סטרימייטיס (Strimaitis), חיו בכפר ז'צ'קאלניי שבליטא. בבעלותם היה שטח בגודל 40 הקטאר (ששקול ל-0.4 קילומטר רבועים), בית גדול, אורווה ובה מספר רב של סוסים, ופרדס. שטח גדול ביחס לאיכרים מסוגם אשר מראה על כך שהיו בעלי הון. היו להם ארבעה ילדים: מילדה (1933), דאלה (1939), ליימה (1929) ובנם איידאס (1939). בשנת משהו ליימה, הבכורה של משפחת סטרימייטיס, עזבה את ליטא למטרת לימודים אקדמיים ולכן מילדה עזרה עם עבודות הבית.
פעילותם כחסידי אומות העולם

בזמן מלחמת העולם השנייה מספר רב של יהודים באו לכפרם וביקשו ממשפחת סטרימייטיס מקלט. המשפחה הסכימה וסיפקה להם מקלט בחדר סודי בלי שום תגמול. המשפחה סיפקה להם בגדים ומילדה נתנה להם אוכל ועזרה עם משק הבית. בעת סכנה, הם החביאו את היהודים ביער ומילדה הביאה להם מזון.
בין היהודים אשר הצילו היו אסתר קליינשטיין (? - 1964) ובתה רננה קליינשטיין (6 בנובמבר 1932 - ?), אשר קיבלו המלצה להגיע למשפחת סטרימייטיס. היחס אליהן היה כאל בני משפחה - הן קיבלו אוכל וחברה, סטניסלובס לקח את רננה ומילדה לכנסייה. מילדה ורננה התיידדו בזמן שאסתר ורננה קליינשטיין התחבאו אצל משפחת סטרימייטיס.  אסתר ורננה קליינשטיין נשארו אצל משפחת סטרימייטיס מספר פעמים במהלך המלחמה, כל פעם למספר חודשים. בכל רגע לנו אצל משפחת סטרימייטיס מספר יהודים אשר ביקשו מהם מקלט, ובסך הכל הם הצילו מספר רב של יהודים מידי הנאצים.
הכרה כחסידי אומות העולם

בין 19 בינואר ו-1 באפריל 1993 עבדו ביחד רננה קליינשטיין ומילדה פוטנאניי כדי לכתוב מכתבים לארגון "יד ושם" במטרה לזהות את הוריה של מילדה, ורוניקה וסטינסלובס, כחסידי אומות העולם. ב-12 ביוני 1994 סטניסלובס סטרימייטיס, ורוניקה סטרימייטיס ומילדה פוטנאניי זוהו על ידי ארגון "יד ושם" כחסידי אומות העולם.